ILM พุ่ง 6% วิ่งแรงทะลุเป้า 17 บ. คาดเก็งงบไตรมาส 2 กำไรโตกระโดด
ILM พุ่ง 6% วิ่งแรงทะลุเป้า 17 บ. คาดเก็งฯ งบไตรมาส 2/64 กำไรโตกระโดด เมื่อเทียบบจากปีก่อน จากฐานต่ำ 
ILM พุ่ง 6% วิ่งแรงทะลุเป้า 17 บ. คาดเก็งฯ งบไตรมาส 2/64 กำไรโตกระโดด เมื่อเทียบบจากปีก่อน จากฐานต่ำ
27 พ.ค. 2564

บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM ล่าสุด ณ เวลา 15.17 น. อยู่ที่ 17.20 บาท บวก 1 บาท หรือ 6.17% สูงสุดที่ 17.30 บาท ต่ำสุดที่ 16.20 บาท ด้วยมูลค่าซื้อขาย 58.96 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ (21 พ.ค.) ว่า มีมุมมอง Neutral ต่องานประชุมนักวิเคราะห์ เนื่องจากข้อมูลที่ได้รับสอดคล้องกับการประมาณการของบล.โนมูระ พัฒนสิน โดยผู้บริหารให้เป้ายอดขายโต Single digit (ประมาณการของบล.โนมูระ พัฒนสิน เพิ่มขึ้น 6%) เป้า GPM สูงขึ้น 25-50 bps เมื่อเทียบจากปีก่อน (ประมาณการของงบล.โนมูระ พัฒนสิน  เพิ่มขึ้น 50 bps เมื่อเทียบจากปีก่อน ) และเป้า SG&amp;A to sale ลดลง 50 ถึง 100 bps เมื่อเทียบจากปีก่อน (ประมาณการของบล.โนมูระ พัฒนสิน  ลดลง 91 bps เมื่อเทียบจากปีก่อน)
ทั้งนี้คาดกำไรสุทธิไตรมาส 2 ปี 2564 จะโตก้าวกระโดดเมื่อเทียบจากปีก่อน จากฐานที่ต่ำในช่วงไตรมาส 2 ปี 2563 (SSSG ไตรมาส 2 ปี 2563 อยู่ที่ลดลง 32% และกำไรสุทธิอยู่ที่ 15 ล้านบาท) แต่จะอ่อนตัวลงเมื่อเทียบจากไตรมาสก่อน เนื่องจากผลกระทบจาก COVID-19 ระลอก 3
อย่างไรก็ตามคงราคาเป้าหมายปี 2565 ที่ 17 บาท แต่ปรับคำแนะนำลงเป็น NEUTRAL เนื่องจากมองว่าราคาหุ้นตอบรับปัจจัยบวกของการเติบโตที่โดดเด่นในช่วงไตรมาส 2 ปี 2564 ไปแล้ว โดยราคาหุ้นปรับตัวสูงขึ้น 15% นับตั้งแต่เดือนปัจจุบันจนถึงวันปัจจุบัน เมื่อเทียบกับ SET Index ที่ลดลง 2% เดือนปัจจุบันจนถึงวันปัจจุบัน และกลุ่มค้าปลีกที่ลดลง 2% เดือนปัจจุบันจนถึงวันปัจจุบัน และไม่มีปัจจัยบวกใหม่ๆเข้ามาช่วยหนุนราคาหุ้น